Més de 300 xiquets i xiquetes dels clubs esportius de Paterna s'estrenen en el workout infantil de la Spartan Race
01/12/2016

# Més de 300 xiquets i xiquetes dels clubs esportius de Paterna s'estrenen en el workout infantil de la Spartan Race

[![Imágenes del workout infantil de la Spartan Race](/images/noticias/2016/12/workout-spartan.jpg)](/images/noticias/2016/12/workout-spartan.jpg)

01.12.2016

El taller esportiu servix de prèvia a la carrera que tindrà lloc el dissabte 3 de desembre en el municipi

Els clubs esportius municipals de Paterna van participar ahir en el Workout Infantil Spartan Race que ha organitzat l'Ajuntament de Paterna i que s'ha celebrat com a entrenament previ a la Reebok Spartan Race–Paterna que es disputarà aquest dissabte 3 de desembre en la localitat.

Al voltant de 300 nens i nenes amb edats compreses entre els 4 i 13 anys van gaudir de la jornada lúdic- esportiva que ha organitzat l'Ajuntament de Paterna en col•laboració amb els clubs, que s'ha celebrat a la Ciutat Esportiva Municipal Vinya de l'Andalús i que ha consistit en un entrenament per equips, amb circuits d'obstacles i demostracions de força entre altres proves.

El regidor d'Esports, José Manuel Mora, ha subratllat la importància d'esta iniciativa "per a fomentar l'esportivitat, el treball en equip i estils de vida saludables entre els menors del nostre municipi" i ha agraït l'aposta de l'organització de la Spartan Race per establir Paterna com un de les seus oficials de la carrera.

Entre els clubs esportius que s'han sumat al Workout Infantil de la Spartan Race es troben Avant Paterna, Paterna CF, CGR Torrepaterna, Karate Paterna, Taekwondo Paterna así com el club de Baile Deportivo Piedra Escrita, el Nou Basquet i UD Paterna.

A banda de l'esdeveniment de hui, els menors també podran participar el pròxim 3 de desembre, en el marc de la celebració de la Reebok Spartan Race, d'una versió júnior de la carrera. La prova juvenil comptarà amb dos recorreguts, un de 1km i un altre de 2km, realitzats especialment per als xiquets i xiquetes, amb obstacles semblants als dels adults, però adaptats a la seua morfologia.